Jocerannus de Corteambles Miles,  Guillelma ejus uxor quondam filia Guillelmi de Savianges Militis, recognoverunt se tenere in feodum à Monasterio Trenorchiensi, quidquid ipsi habent per se vel per alium, jure utilis dominii, vel directi, in territoriis  Parochiis Trenorchii, de Lambres,  de Plottis:  super his præfatus Jocerannus nomine uxoris suæ prædictæ, de cujus dote erant res istæ, recognovit se fecisse fidelitatem  homagium religioso viro Johanni Abbati Trenorchiensi ratione  nomine Monasterii Trenorchiensis. Datum anno Domini M. CC. sexagesimo-nono, mense Januario.